**BILJEŠKE UZ FINANCIJSKA IZVJEŠĆA ZA RAZDOBLJE**

**OD 01.01.2020. DO 31.12.2020.**

**BILJEŠKE UZ OBRAZAC PR-RAS**

1. Prihodi od poslovanja iznose 11.270.601 kn.

Najveći porast prihoda je na poziciji AOP 132 koji se zapravo odnosi na prihode za plaće i ostale rashode za zaposlene.

Namjenski prihodi (AOP 116) su ostali na gotovo istoj razini kao 2019. godine. Vlastiti prihodi (AOP 126) bilježe jako veliki pad jer zbog epidemiološke situacije tijekom 2020.godine programi cjeloživotnih učenja, radionice i seminari su otkazani ili svedeni na najmanju moguću mjeru.

1. Rashodi poslovanja bilježe blagi porast u odnosu na 2019, te iznose 11.151.417 kn.

AOP 167 je u velikom porastu zbog kupnje nove stručne literature i zbog velikih troškova sredstava za dezinfekciju.

AOP 176 također u velikom porastu u odnosu na 2019. godinu jer su se obnavljale učionice i uredi koji su bili van upotrebe zbog vlage i dotrajalosti.

Razlika prihoda i rashoda poslovanja stvorila je višak prihoda poslovanja u iznosu od 119.184 kn. Manjak prihoda poslovanja preneseni iznosi 416.639 kn.

1. Prihodi od nefinancijske imovine nisu ostvareni tijekom 2020. godine dok su rashodi za nabavu nefinancijske imovine iznosili 88.987 kn. Time se stvorio manjak prihoda od nefinancijske imovine u iznosu od 88.987 kn.

Ukupan višak prihoda (AOP 405) iznosi 30.197 kn.

1. Nakon prebijanja viškova manjkova po istovrsnim kategorijama imamo ukupni manjak prihoda poslovanja u iznosu od 297.455 kn te manjak prihoda od nefinancijske imovine u iznosu od 88.987 kn.
2. Napravljena je korekcija rezultata za kapitalne prijenose i iznose prihoda od nadležnog proračuna za financiranje rashoda za nabavu nefinancijske imovine ( kt 63921, 66323 i 67121) u ukupnom iznosu od 88.987 kn tako da je ukupni manjak poslovanja za pokriće u sljedećem razdoblju 386.442 kn.

**BILJEŠKE UZ OBRAZAC BIL**

1. Ukupna imovina iznosi 1.319.675 kn. Nije bilo značajnih ulaganja u nefinancijsku imovinu tijekom 2020. godine.
2. AOP 154, potraživanja za prihode od prodaje proizvoda i robe te pruženih usluga odnosi se na potraživanja za školarine na diplomskom i poslijediplomskom studiju te za program cjeloživotnog učenja. Sva su potraživanja nedospjela.
3. Sve obveze iskazane u bilanci se odnose na plaću za prosinac 2020, materijalna prava radnika ostvarena u prosincu 2020, ugovore o djelu izvršene do kraja prosinca 2020. i račune za usluge obavljene u prosincu koji su pristigli nakon 31.12.2020. Sve obveze su nedospjele.
4. AOP 228 odnosi se na školarine naplaćene u cijelosti za akademsku godinu 2020/21.
5. AOP 243 manjak prihoda za pokriće u iznosu 386.442 kn nastao nakon prebijanja viškova/manjkova po istovrsnim kategorijama i korekcije rezultata za kapitalne prijenose.

**BILJEŠKE UZ OBRAZAC RAS-FUNKCIJSKI**

Tijekom 2020. godine potrošeno je 11.240.404 kn na drugi stupanj visoke naobrazbe.

**BILJEŠKE UZ OBRAZAC P-VRIO**

1. Nije bilo promjena u vrijednosti i obujmu imovine i obveza.

**BILJEŠKE UZ OBRAZAC OBVEZE**

1. Sve obveze koje postoje na kraju izvještajnog razdoblja u iznosu od 911.605 su nedospjele.

**POPIS UGOVORNIH ODNOSA KOJI UZ ISPUNJENJE ODREĐENIH UVJETA MOGU POSTATI OBVEZA ILI IMOVINA**

1. Ne postoje takvi ugovoreni odnosi, institucija nema izdanih garancija, hipoteka, kreditnih pisama ni nikakvih sličnih dokumenata.

**SUDSKI SPOROVI U TIJEKU**

1. Protiv institucije vode se sljedeći sudski sporovi:

Postupak pred Prekršajnim sudom protiv odabira kandidata na radno mjesto. Ukoliko institucija izgubi spor, predviđena kazna je u rasponu od 31.000,00 do 66.000,00 kn.

Upravni postupak pred Upravnim sudom protiv odabira kandidata na radno mjesto. Nemamo saznanja o financijskom učinku koji bi mogao proisteći iz sudskog spora.

U oba spora radi se o istom radnom mjestu.

Split, 28.01.2021.

*Dubravka Mladinić*

*Voditeljica financijsko-računovodstvene službe*